ועדת העבודה, הרווחה והבריאות, כנסת 16, פרוטוקול מספר 483, 2005-07-25 21:00

שאול יהלום: אני פותח את ישיבת ועדת העבודה, הרווחה והבריאות, על סדר היום: הצעת חוק שידורי טלוויזיה (כתוביות ושפת סימנים), התשס"ה-2005.

ג'ודי וסרמן: סעיף 11 להצעת החוק מדבר על חובת מסירת מידע ופרסום, דיווח בדבר ביצוע חובות המוטלים על פי החוק.

ג'ודי וסרמן: הסיפא של סעיף (ב) מדבר על חובות שיחולו גם על לאחר ההחלה המלאה של החוק, וזה מתייחס לשפת הסימנים בלבד.

ג'ודי וסרמן: מוצע להוסיף לחובות האלה גם חובות לפי סעיף 6(ג) להצעת החוק, חובות שיחולו על הנגשת שידורי טלוויזיה לפי חוק התקשורת לגבי הערוצים שהם לא חמשת הערוצים שיחולו לגביהם ההנגשה המלאה, וגם לא של שלושת הערוצים שיחול עליהם חובת כתוביות מלא, שזה ערוץ החדשות, ערוץ מורשת.

ג'ודי וסרמן: אז לגבי כל שאר הערוצים מדובר גם בהחלה מלאה על הטלת חובות שלא בשיעור של 100%.

ג'ודי וסרמן: לכן מוצע, שגם לאחר 2015, הדיווח יהיה לגבי הנגשה בשפת סימנים ולגבי החובות המוטלים לפי סעיף 6(ג) לחוק.

שאול יהלום: התיקון השני עוסק בתוכניות הספורט, שתהיה חובה לכתוביות, וזה על פי הפשרה בין חברות הכבלים לבין הוועדה.

שאול יהלום: אחד ממציעי החוק, חבר הכנסת אליעזר (צ'יטה) כהן, פנה אליי בדרישה לדייק ולהבהיר את שמונת הסעיפים של התוכניות.

שאול יהלום: מאחר והצעת החוק היא הצעת חוק פרטית ונותרו רק שני חברי כנסת כמציעים, אחד מהם הוא חבר הכנסת כהן, אני נענה לבקשתו וקובע, כי הרשימה תהיה על פי האמור כדלקמן: הכותרת היא: תוכניות ספורט שבהן משודרות תחרויות ארציות ובינלאומיות.

שאול יהלום: זוהי תוספת לחוק, לפי סעיפים 6 (ג)(3).

שאול יהלום: כל המשחקים הרשמיים של נבחרת ישראל בכדורגל.

שאול יהלום: משחקי כדורסל של קבוצות ישראליות בגביע אירופה לאלופות, וכן תחרות היורוליג, וכל מה שתחת חסות תחרות היורוליג.

שאול יהלום: המשחק המרכזי השבועי של ליגת העל בכדורגל.

שאול יהלום: משחקי האולימפיאדה.

שאול יהלום: משחקי המונדיאל.

שאול יהלום: משחקי גביע אירופה לאלופות בכדורגל, בהשתתפות קבוצה ישראלית.

שאול יהלום: כל משחקי מפעל גביע המדינה בכדורגל.

שאול יהלום: חדשות הספורט.

שאול יהלום: אני מאשר את שמונת הסעיפים, תודה רבה, הישיבה נעולה.